ועדת הכספים, כנסת 20, פרוטוקול מספר 823, 2017-10-23 12:30

משה גפני: אני פותח את ישיבת ועדת הכספים לדיון בנושא תקנות התעבורה (תיקון מס' ), התשע"ח-2017 (יישום החלטת ממשלה מס' 1837 בנושא עידוד תחליפי נפט, בעקבות המלצות ועדת מיסוי ירוק 3) – הפחתה באגרת רישוי לרכבים המשתמשים בתחליפי דלק (דלק גמיש וגז טבעי דחוס).

משה גפני: מי מסביר את התקנות הללו?

<דפנה עין דור: אני מנהלת אגף הכלכלה במשרד התחבורה.

<דפנה עין דור: אנחנו מבקשים למשוך את התקנות המונחות על סדר יומה של הוועדה.

מיקי לוי: בטח, אין בזה היגיון.

מיקי לוי: אגיד לך למה, אדוני.

מיקי לוי: אם אתה רוכש אוטו חדש, למדינת ישראל אין שום יכולת לפקח על מחירי המכוניות.

מיקי לוי: כל יבואן קובע את המחיר ומי שקונה אוטו חדש היבואן מעביר לו את הטסט ומכניס את זה אל תוך העלות של הרכב.

מיקי לוי: יש לי חשש כבד שאם זה היה קורה – ולא הייתי נותן לזה לקרות עכשיו – היבואן היה "בולע" את ההנחה שמדינת ישראל נתנה.

מיקי לוי: ההנחה יפה, אני מברך עליה, אבל לא הייתי נותן לזה לעבור בצורה הזאת כי כל היבואנים היו מרוויחים 1,400 או 1,600 שקלים.

מיקי לוי: לכן קחו את ההערה שלי בחשבון, גברתי, כי לא אתן לזה לעבור בצורה הזו.

מיקי לוי: האזרחים ייצאו ניזוקים והיבואן יתעשר.

<דפנה עין דור: לא אדבר לגופו של עניין.

<דפנה עין דור: מדובר פה במהלך שהוא מכלול כולל של הסדר הסולר והעלאת הבלו על רכבים נוספים.

מיקי לוי: אז קחו את ההערה שלי בחשבון.

<ארנון טירן: כפי שאתם במשרד התחבורה יודעים, אני נהג מונית מאזור חדרה.

<ארנון טירן: דיברתם על מס בלו שרוצים לעשות בגפ"מ.

<ארנון טירן: יש לי כמה דברים לומר כדי להאיר את עיניכם.

<ארנון טירן: אולי אתם לא יודעים, אני רוצה לקוות שאתם לא יודעים ולא עושים דברים בכוונת מכוון.

<ארנון טירן: נהגי מוניות נכון להיום נמצאים במשבר מול משרד התחבורה, כאשר משרד התחבורה – אתמצת לכל הנוכחים כדי שיבינו את הרקע – בוגד בערכים שהוא עצמו קבע.

<ארנון טירן: כאשר הוא נתן לרשות שדות התעופה, למשל, לפתוח "ליין" בניגוד למחירון שמשרד התחבורה קבע, של 12%, ולתת הנחה לנוסעים על חשבון הגב של הנהגים בזה שהוא לא הוריד לנו מסים או את הטסטים או את הביטוחים, אבל לתת 11% או 12% הנחה בשדה – זה התקבל.

<ארנון טירן: כאשר נהגי המוניות עשו קצת רעש הגדלתם את זה ב-4%, עשיתם לנו טובה.

<ארנון טירן: לגבי הבלו – הבלו זה עצם שמחזיק את נהג המונית בגוף הזה של נהגי המוניות.

<ארנון טירן: אתם צריכים להבין גם שירידת ערך של מונית, שדיברתם עליה עכשיו, היא ירידת ערך עצומה, הרבה יותר משל פרייבט.

<ארנון טירן: אתם לא לוקחים את כל הדברים האלה בחשבון.

<ארנון טירן: אנחנו אוויר בשבילכם.

<ארנון טירן: הגעתי לכאן מחדרה במיוחד דרך חברי הכנסת דוד ביטן ונאוה בוקר וכל האנשים שאני מכיר בליכוד כדי להשמיע את הקול שלי כאן.

<ארנון טירן: נהגי מוניות רבים חושבים כמוני, שאתם עושים עוול לכל ענף המוניות.

<ארנון טירן: אני רוצה להדגיש דבר אחד.

<ארנון טירן: החוק שהעברתם בתקופה האחרונה, על 11%, לא עבר בשום ועדה.

<ארנון טירן: אנחנו מרגישים כבנים חורגים.

<ארנון טירן: אנחנו נמצאים תחת הקטגוריה של רכב ציבורי.

<ארנון טירן: יש רכבים ציבוריים בישראל שמקבלים סובסידיה מכם.

מיקי לוי: אבל אתה הכי חזק במרכז הליכוד.

<ארנון טירן: אני לא הכי חזק במרכז הליכוד.

<ארנון טירן: נכון שאני במרכז הליכוד אבל אני לא הכי חזק.

משה גפני: בבקשה תשלים את הדברים.

<ארנון טירן: אני מבקש לא להיות בן חורג תחת הגדרה של רכב ציבורי.

<ארנון טירן: אם אני רכב ציבורי תנו לי את כל הסובסידיות שמקבל רכב ציבורי במדינת ישראל.

<ארנון טירן: תודה.

מיקי לוי: אני מתנצל על ההערה.

משה גפני: אני מודה לך.

משה גפני: חבר הכנסת מיקי לוי, לגבי ההערה שלך, אם היה הדיון הזה אז באמת היינו מתקנים, אני מקווה שהיינו יכולים להגיע לפתרון.

משה גפני: אני רק רוצה שנדע את האמת.

משה גפני: האמת היא שיש צו, יש את הנושא של מיסוי ירוק, תוכנית ל-10 שנים.

משה גפני: אתם מכירים אותה.

עודד פורר: לא אישרנו אותה.

משה גפני: היא לא באה לדיון.

משה גפני: אני בדין ודברים איתם, במשא ומתן לנסות להגיע לפתרון שיהיה מקובל על כולנו כדי שנוכל להעביר את העניין הזה, את נושא המיסוי הירוק וכל מה שנלווה לעניין.

משה גפני: לא שמנו על סדר היום תקנות או צווים או לא חשוב מה שקשורים במישרין למיסוי הירוק.

משה גפני: מה שקשור למיסוי הירוק – אני מבין, יש מקל וגזר.

משה גפני: לא הבאנו את זה.

משה גפני: מה שכן הבאנו זה התקנות האלה, שלא קשורות למיסוי הירוק.

משה גפני: אגף התקציבים מהלך עליי אימים.

משה גפני: הוא אומר לי: "אנחנו מנהלים משא ומתן, אנחנו באמת מתקדמים, אבל למה אתה מביא דברים שהם הקלות?

משה גפני: " התקנות האלה הן הקלות, הן לא מיסוי ירוק.

משה גפני: מה שאגף התקציבים עושה במקרה הזה, הוא פשוט אומר: "לא אביא לך הקלות.

משה גפני: עד שלא תיכנע ותכופף את הראש עם נושא המיסוי הירוק לא תקבל גם הקלות כאלה.

משה גפני: " חטפתי שוֹק כששמעתי שהם מושכים את זה.

משה גפני: הם הכריחו גם את משרד התחבורה למשוך.

משה גפני: משרד התחבורה לא שלם עם מה שהוא אומר כאן.

משה גפני: מבחינתי זה חמור מאוד.

משה גפני: רציתי להגיע כאן היום למסקנות קשות.

משה גפני: אני לא מגיע אליהן בגלל שבכל אופן יש ממונה על תקציבים חדש ויש סגן ממונה חדש ויש תהליך חדש אז נראה מה אנחנו עושים בעניין הזה.

משה גפני: לא יאושר המיסוי הירוק בכל קונסטלציה שלא תהיה אם זה לא יבוא קודם.

משה גפני: אני לא נתון לסחיטה ולאיומים של אגף התקציבים, תשכחו מזה.

משה גפני: נכון, אני חבר בקואליציה.

משה גפני: אני לא "חותמת גומי" של אף אחד.

משה גפני: את זה היינו צריכים לאשר היום עם תיקונים, כפי שאנחנו עושים תמיד בתקנות עם המשרד הנוגע בדבר.

משה גפני: אני מציע שאתם תחזרו בכם מן הבקשה למשוך את התקנות.

משה גפני: תביאו את התקנות, תשמעו את ההערות של החברים ונגיע למסקנה בעניין הזה.

משה גפני: אל תקשרו את זה עם המיסוי הירוק בגלל שזה לא קשור למיסוי הירוק, זה קשור לאִיוּם עליי.

משה גפני: אם מישהו חושב שהוא יקבל ממני משהו בגלל שהוא מאיים, שישכח מזה.

משה גפני: אני כבר שנים רבות כאן.

משה גפני: אני מציע שאת התקנות האלה תביאו מהר.

עודד פורר: אבל אני מציע, אדוני, שאתה לא תביא הכבדות.

עודד פורר: אם הם לא מביאים הקלות אנחנו יכולים לא להביא הכבדות.

משה גפני: רציתי להביא מסקנות קשות.

משה גפני: מכיוון שהתחלפו האנשים, אתמול התמנה ממונה על תקציבים חדש, ראינו פה סגנים ממונה חדשים, אז בסדר.

משה גפני: אני אומר לכם בגלל שאתם כאן ומשרד האוצר לא כאן- - -

<אורי זיסקינד: אני לא מאגף התקציבים.

<אורי זיסקינד: אני מרשות המסים.

<אורי זיסקינד: אני מבקש לומר דבר מה כי ריכזתי את ועדת מיסוי ירוק 3.

משה גפני: על מה אתה רוצה להתייחס?

משה גפני: אין כאן תקנות לדיון.

מיקי לוי: הם משכו את זה.

<אורי זיסקינד: הסעיף הזה הוא חלק מהחלטת ממשלה שיישמה את ההחלטות של ועדת מיסוי ירוק 3.

<אורי זיסקינד: בתוך החלטת הממשלה, סעיף 21 בהחלטה קובע התניה שהסעיף הזה לא יוכל לעבור.

<אורי זיסקינד: הרעיון הוא להעביר את כל החבילה כמקשה אחת, ויש בזה הרבה היגיון, בשביל ליצור "אימפקט" חזק מאוד.

משה גפני: בסדר, אני מודה לך על ההערה.

משה גפני: רק הוספת לי לעצבים.

משה גפני: זה בסדר, אבל אני בעד העצבים, זה לא פסול.

משה גפני: הממשלה קיבלה החלטה לסחוט אותי.

משה גפני: היא העבירה החלטה שלא יהיו הקלות בכל המערך הזה, אפילו שמשרד התחבורה, שהוא המשרד הייעודי, מעוניין, עד שאכנע ואביא את המיסוי הירוק, שזה המון כסף ושהוא לא יעבור במתכונתו הנוכחית.

משה גפני: אנחנו במשא ומתן, עומדים לפני פתרון.

משה גפני: בזה שאתם מושכים את זה אתם עושים טעות גדולה.

משה גפני: החלטת הממשלה היא החלטת ממשלה.

משה גפני: אנחנו הרשות המפקחת והרשות המחוקקת.

משה גפני: הרשות המפקחת מודיעה לך ומודיעה למשרד התחבורה, עד שלא יועברו התקנות האלה בנפרד לאישור לא יובא המיסוי הירוק.

משה גפני: אני לא אומר אולטימטום בגלל שאדבר עוד עם אגף התקציבים.

משה גפני: אני לא מקבל את הגישה הזאת, היא גישה פסולה, אסור לה לקרות.

משה גפני: היא נמצאת בהחלטת הממשלה.

משה גפני: משרד התחבורה מעוניין בתיקון הזה.

משה גפני: צריך להביא את זה לאישור.

משה גפני: היות ומשכתם את זה אז משכתם.

משה גפני: אני חושב שאגף התקציבים לא עשה מעשה נכון.

משה גפני: הוא עשה מעשה מרגיז מאוד.

משה גפני: היה צריך לקיים את הדיון הזה, לאשר או לא לאשר, לא חשוב, בהתאם לדיון שהיה מתקיים פה, ולהמשיך את המשא ומתן לגבי המיסוי הירוק.

<שגית אפיק: ביקשת מהם לחזור בהם מהמשיכה?

משה גפני: כן.

<שגית אפיק: אני רוצה להגיד שמשיכה יכולה להיעשות רק במכתב של השר.

<שגית אפיק: כרגע, כל עוד אין מכתב של השר, אתם למעשה לא משכתם פרוצדורלית, למרות שזה מה שהודעתם.

<שגית אפיק: תשקלו את בקשת היושב-ראש ובהתאם אנחנו נפעל.

משה גפני: בינתיים לא בוצעה המשיכה.

משה גפני: זה עומד על סדר היום.

משה גפני: אני מבקש שתחזרו עם תשובה.

מיקי לוי: תודיעו לממונים עליכם שכאשר סוחטים את היושב-ראש אנחנו אתו.

משה גפני: נתכנס שוב בשעה 13:00.

משה גפני: הישיבה נעולה.